Úradný vestník L 016 , 18/01/2002 S. 0009 - 0011



Nariadenie Komisie ES č. 77/2002 zo 17. januára 2002, ktoré mení a dopĺňa prílohy I a III k nariadeniu Rady EHS č. 2377/90 ustanovujúcemu postupy spoločenstva pri stanovení maximálnych limitov rezíduí veterinárnych liekov v potravinách živočíšneho pôvodu (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady EHS č. 2377/90 z 26. júna 1990 ustanovujúce postupy spoločenstva pri stanovení maximálnych limitov rezíduí veterinárnych liekov v potravinách živočíšneho pôvodu [1], naposledy zmenené a doplnené nariadením Komisie ES č. 2162/2001 [2], najmä na jeho články 6, 7 a 8, Keďže: (1) V súlade s nariadením EHS č. 2377/90 sa musia maximálne limity rezíduí stanoviť progresívne pre všetky farmakologicky aktívne látky, ktoré sa používajú v rámci spoločenstva vo veterinárnych liekoch určených na podávanie zvieratám využívaným pri výrobe potravín. (2) Limity rezíduí by sa mali stanoviť až potom, čo Výbor pre veterinárne lieky preskúma všetky dôležité informácie týkajúce sa bezpečnosti rezíduí látky potravín živočíšneho pôvodu určených pre spotrebiteľa a dosahu rezíduí na priemyselné spracovanie potravín. (3) Je pri stanovení maximálnych limitov rezíduí veterinárnych liekov v potravinách živočíšneho pôvodu potrebné špecifikovať živočíšne druhy, v ktorých môžu byť rezíduá prítomné, množstvá, ktoré sa môžu nachádzať v každom z príslušných mäsových tkanív získaných zo spracovaného zvieraťa (cieľové tkanivo) a druh rezíduí, ktoré sú dôležité pri sledovaní rezíduí (marker rezídua). (4) Pri kontrole rezíduí, ako je príslušnou legislatívou spoločenstva zabezpečené, by sa mali maximálne limity rezíduí stanovovať pre cieľové tkanivo z pečene alebo obličky. Avšak pečeň a obličky sa často zo zvieracích trupov pri preprave v medzinárodnom obchode odstraňujú a preto maximálne limity rezíduí majú byť taktiež stanovené pre svalové alebo tukové tkanivá. (5) V prípade veterinárnych liekov určených na použitie pri vtákoch kladúcich vajcia, zvieratách produkujúcich mlieko alebo včelách medonosných, maximálne limity rezíduí sa musia stanoviť aj pre vajcia, mlieko alebo med. (6) Acetylizovaleryltylosín a metylprednizolón sa začlenia do prílohy I k nariadeniu EHS č. 2377/90. (7) S cieľom dokončenia vedeckých štúdií sa musí trvanie platnosti dočasných limitov maximálneho obsahu rezíduí už definovaných v prílohe III k nariadeniu EHS č. 2377/90 rozšíriť aj na cypermetrín; (8) Mala by sa poskytnúť dostačujúca lehota 60 dní predtým, ako nariadenie nadobudne účinnosť, a to z dôvodu umožniť členským štátom vykonať akékoľvek úpravy, ktoré sú potrebné na schválenie uvádzania veterinárnych liekov na trh, ktoré zaručuje v súlade so smernicou Rady 81/851/EHS [3], naposledy zmenenou a doplnenou smernicou Komisie 2000/37/ES [4], vziať do úvahy ustanovenia tohto nariadenia. (9) Opatrenia uvedené v tomto rozhodnutí sú v súlade so stanoviskom Stáleho výboru pre veterinárne lieky, PRIJALA TOTO NARIADENIE: Článok 1 Prílohy I a III k nariadeniu EHS č. 2377/90 sa týmto menia a dopĺňajú tak, ako sa uvádza v prílohe. Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Bude sa uplatňovať od šesťdesiateho dňa odo dňa jeho uverejnenia. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. januára 2002 Za Komisiu Erkki Liikanen člen Komisie [1] Ú. v. ES L 224, 18.8.1990, s. 1. [2] Ú. v. ES L 291, 8.11.2001, s. 9. [3] Ú. v. ES L 317, 6.11.1981, s. 1. [4] Ú. v. ES L 139, 10.6.2000, s. 25. -------------------------------------------------- PRÍLOHA A. Príloha I k nariadeniu EHS č. 2377/90 sa mení a dopĺňa takto: 1. Látky antiinfekčné 1.2. Antibiotiká 1.2.4. Makrolidy "Farmakolologicky aktívne látky | Marker rezídua | Živočíšne druhy | MRL | Cieľové tkanivo | Ostatné ustanovenia | Acetylizovaleryltylozín | Σ- acetyl-izovaleryltylozín a 3-O-acetyltylozín | Ošípané | 50 μg/kg | svalové tkanivo | | 50 μg/kg | koža a tuk | | 50 μg/kg | pečeň | | 50 μg/kg | oblička" | | 5. Kortikoidy 5.1. Glukokortikoidy "Farmakolologicky aktívne látky | Marker rezídua | Živočíšne druhy | MRL | Cieľové tkanivo | Ostatné ustanovenia | Metylprednizolón | Metylprednizolón | Hovädzí dobytok | 10 μg/kg | svalové tkanivo | Nie na použitie pri zvieratách, ktorých vajcia sú určené na ľudskú konzumáciu | 10 μg/kg | koža a tuk | 10 μg/kg | pečeň | 10 μg/kg | oblička" | B. Príloha III k nariadeniu EHS č. 2377/90 sa mení a dopĺňa takto: 2. Antiparazitárne látky 2.2. Látky pôsobiace proti ektoparazitom 2.2.3. Pyretroidy "Farmakolologicky aktívne látky | Marker rezídua | Živočíšne druhy | MRL | Cieľové tkanivo | Ostatné ustanovenia | Cypermetrín | Cypermetrín (Σ- izomérov) | lososovité | 50 μg/kg | sval a tuk v prirodzených proporciách | Dočasné MRL stratia platnosť 1.7.2003" | --------------------------------------------------